text: Minister siger nej
  20 april 2010 kl. 08.57
  Per Stig Møller vil ikke mødes med Peter Schaufuss Balletten.
  Balletten forsøgte også at mødes med Per Stig Møllers forgænger Carina Christensen, men uden resultat.
  Balletchef Peter Schaufuss ville blandt andet have orienteret om turneerne til udlandet, for eksempel til Irland i juni-juli i år.
  Han frygter, at politikere i regeringen ødelægger den eksportvare, som dansk kultur er.
  Peter Schaufuss har siden september 2008 gerne villet orientere kulturministrene om kompagniets fremtidsplaner.
  Men de har afvist, bl.a. med begrundelsen at de havde nok viden.
  